Hari April Badusta, dipatuh lawan April Mop dalam basa Inggris, diparingati wayah tanggal 1 April saban tahun. Wayah hari ngitu, urang dianggap kawa badusta atawa mambari gagayaan gasan urang lain kada parlu dianggap basalah. Hari ngini ditandai lawan tipu-manipu wan gagayaan lainnya tahadap kulawarga, musuh, kawal, atawa jua jiran lawan tujuan manyupanakan urang-urang nang nyaman didustai. Di babarapa nagara nang kaya Inggris, Australia, wan Afrika Selatan, gagayaan wastu kawa digawi sampai tangah hari atawa sabalum tangah hari. Sasarang nang mamainakan trik imbah tangah hari disambat sabagai "April Mop". Tagal di dairah lain kaya Kanada, Prancis, Irlandia, Italia, Rusia, Walanda, wan Amirika Sarikat gagayaan bibas dimainkaan sapanjang hari. Hari ngitu jua banyak diparingati di Intarnit.